Marjen Raterford she maoris: 13. Separa

13. Separa	
Al aksham li lai a un bugran vilaja kel loki, kom oli maori-ney ipu, on kolina-sima. Raterford un-nem dumi ke se hi es vilaja de Emaii. Bat Eshu expliki a ta, ke se es vilaja de Patam, e vilaja de Emaii es haishi pa dwa dey de going.	
pa dwa dey de going (de safara) - two-day journey, two days of travelling / a dos días de camino / в двух днях пути
Shefa Patam kun oli subyuan miti li bifoo vilaja. Afte pinchan saluta-kraisa, dasta de Emaii zin stakatot-geit. Inen stakatot ye sol shi-dwa huta. Vilajer mengi sirkum plenjen. Patam es sam jigyas-ney kom otres. Ta palpi marjen fon kapa til peda, al lautem admiri blantaa de ley derma. Poy, por joisa, ta doni a li un gran fet-ney swina.	
mengi – to be in multitude, crowd, throng, swarm, mob / agolparse, agruparse, apiñarse / толпиться; кишеть
Marjen en-joi por dona e desidi chi swinamasu tuy, bikos li sta yo hunge. Jon Smit kati-kili swina bay suy sikin. Ti stan sirkum na maoris bu aprobi tal dao de kili swina, e krai-blami lautem. Li pinchanem bu kati swina bat mah-droni ta in riva, dabe hema bu chu. Li opini hema kom gro-lakma. Akta de Jon Smit sembli stupide e nospare a li. Kun indigna li kan komo valorful hema flui a arda. Afte ke marjen trani swina-lash a taraf, mucho savaja mah swa nich pa char pata e begin lisi hema-ney ramla.	
hunge=hunga-ney
lakma – dainty / golosina / лакомство
nospare=nospara-ney 
mah swa nich pa char pata – go down on all fours / ponerse a cuatro patas / стать на четвереньки
Yedoh maori-ney indigna ga bu konfusi marjen. Kalmem li kuki in kazan den parta de swina-gamba e chi til sta gro-sate. Den reste masu li pon inu char basketa ke Raterford he pregi-pai fon gina.	
pregi-pai - obtain by request, asking / obtener, conseguir a fuerza de pedir / выпросить
Oni go somni sol al midnocha. Vilaja de Patam es tanto syao ke es mushkile tu instali oli gasta fo noching.	
noching - overnight stay, passing the night / estacionamiento nocturno / ночёвка
Sertem, oni bu mog ofri un aparte huta a blan wan, oni instali li inu farke-las. Poy reveli ke maoris zwo se pa intenta. Raterford e Jek Mallon somni kun Emaii e Eshu, Jefferson e Jon Smit somni kun Patam e suy familia. Duran nocha Emaii kelke ves en-stan e chu huta. Bat Raterford bu dai muhimtaa a to. Ta es fatigi-ney e somni glubem.	
farke=farka-ney
dai muhimtaa a koysa – attach importance to smth / atribuir importancia a /придавать важность, значение
Oni jagisi Raterford e Jek Mallon ranem pa sabah. Li pren kazan e basketa kun masu, go aus. Gwerjen de Emaii tuy sirkumi li e dukti tra stakatot. Baken stakatot li vidi Jefferson. Ta stan sole al silensi glumem e al teni sub bracha den suy basketa kun masu. Jon Smit yok.	
- Wo es Smit? – Raterford kwesti alarmi-nem e lopi-lai a Jefferson.	
- Bu jan. Oni he dukti ta koylok, - Jefferson jawabi egalsentem.	
egalsentem = egalsenta-nem
Raterford graspi Jefferson-ney plechas e gro-sheiki ta.	
- Way hi yu bu jan? A wo hi oni he dukti ta? – ta krai.	
Bat Jefferson kan ta bay kalme buvidi-she kansa e shwo nixa.	
Raterford samaji: Emaii he doni Jon Smit a Patam.	
Toy-dey-ney marsha es osobem mushkile. Daokin oltaim go uupar. Separa fon ko-jen mah Raterford e Jek Mallon denadi. Kwo hi li mog expekti, om kwo li mog nadi? Kwo li mog zwo sole, raslokisi-ney pa tote landa?	
raslokisi (ras+loki+isi) – scatter / dispersar / рассредотачивать, разбрасывать
Jefferson nokalmisi Raterford yo depos longtaim. Koysa strane ye in suy silensa, in suy bugwanse jawabas. Al nau ta kwiti suy pinchan silensa e begin murmuri koysa kyetem. Raterford slu sey murmuring e kun astona merki ke Jefferson shwo ga sinsensu-ney wordamenga. Sol ga rarem ta jawabi a kwesta de ko-jen. Maistem ta sim bu audi kwo oni shwo, e murmuri for.	
bugwanse (bugwansa-ney, kel bu gwansi) – having no concern to, having nothing to do with, out of place, not to the point / fuera de propósito, fuera de lugar / не имеющий касательства, невпопад, некстати
wordamenga – verbiage, verbosity / fárrago de palabras, verbosidad/ многословие, пустословие; набор слов
sim = simplem
Pa sekwi-sabah oni majbur shwo adyoo a povre Jefferson. Den ta lyu fo swa da shefa Wanaa, in kel-ney vilaja oni pasi-te dwa-ney nocha de sey triste safara. Sembli ke Emaii pagi bay plenjen pur noching. Bifoo separa fon Jefferson oni bu fai tal chauka-stepa kom bifoo separa fon Tompson e Smit. Nau plenjen es shao, Emaii bu expekti resista e direktem anunsi sun-ney separa. Also Raterford e Jek Mallon hev posiblitaa de fai adyoo a Jefferson.	
chauka-stepa – precautionary measures
- Adyoo, Jefferson, - Jek Mallon shwo e en-plaki.	
- Adyoo, lao amiga, - Raterford shwo al klapi Jefferson-ney plecha.	
Bat Jefferson shwo nul worda. Egalsentem ta presi handa de amigas e iven bu turni wen gwerjen de Wanaa dukti ta a huta de ley shefa.	
- Shayad ta bu samaji yo, kwo zai eventi, - Raterford shwo tristem al sekwi bay okos den Jefferson kel go wek.	
Aus sit plenjen nau Emaii hev sol dwa: Raterford e Jek Mallon.	
Chapta 14
Category:Marjen Raterford she maoris